Sophia Mentz beredder haar boedel – Roekeloos
Gepubliseer deurRoekeloos	 03/08/2007 26/12/2016 2 Kommentare op Sophia Mentz beredder haar boedel
Voorts is die Mentze veroordelend en inhalig – die een gun die ander niks en dis ‘n voortdurende skynheiligheid, geskinder en geloer. Nie een van hulle het Sophia se drumpel juis deurgetrap tydens haar laaste aardse dae nie, want sy het immers haar fortuin gemaak uit ‘n sosiaal minder aanvaarbare praktyk.
Miskien daarom dat Sophia die hele spul bymekaar laat kom vir die lees van haar testament. Maar soos Sophia sê: “Ek is dood, nie mal nie,” en gevolglik besluit sy om liewer self ook teenwoordig te wees by die lesery. So wag sy hulle dan in: in die ou plaasopstal se stowwerige voorhuis, waar hulle kan opklim teen die leer na die solder toe, boontoe, testament toe … hemel toe?
‘n Heerlike nuwe lighartigheid uit die pen van PG du Plessis, vol knoeiery, draadwerk, ou vetes, wantroue en afguns.
Met onder andere Annelise Weiland, Eric Nobbs, Henriëtta Gryffenberg, Pierre Breytenbach en Karen Wessels.
Regie deur Sandra Prinsloo.
Gepubliseer deurRoekeloos 03/08/2007 26/12/2016 Gepubliseer inTeaterSleutelwoorde: Annelise Weiland, Eric Nobbs, Henriëtta Gryffenberg, Karen Wessels, PG du Plessis, Pierre Breytenbach, Sandra Prinsloo
Ben Pieterse sê:
25/01/2017 om 17:19
Ek verneem graag waar ek die draaiboek/boek/script van Sophia Mentz beredder haar boedel kan aankoop of aflaai. U antwoord sal waardeer word. Baie dankie. Ben Pieterse
26/01/2017 om 09:39
Vra Tafelberg Uitgewers om jou versoek aan PG du Plessis te rig of sy kontakbesonderhede vir jou te stuur. http://www.tafelberg.com/AboutUs